Published: Sep 16, 2023 05:24:23 pm
Madhusudan Sharma
पाताल से आकाश तक ही नहीं बल्कि इससे आगे अंतरिक्ष तक कृषि का साम्राज्य है। कृषि वैज्ञानिक दिन-रात इस सत्य को मूर्त रूप देने में जुटे है। युवा और कृषि भारत के लिए चुनौती नहीं बल्कि एक सुअवसर है।
उदयपुर. पाताल से आकाश तक ही नहीं बल्कि इससे आगे अंतरिक्ष तक कृषि का साम्राज्य है। कृषि वैज्ञानिक दिन-रात इस सत्य को मूर्त रूप देने में जुटे है। युवा और कृषि भारत के लिए चुनौती नहीं बल्कि एक सुअवसर है। शून्य बजट प्राकृतिक कृषि, कार्बनिक कृषि और व्यापारिक कृषि कुछ ऐसे कृषि के चुनिंदा प्रकार है जो युवाओं को खूब आकर्षित कर रहे है। युवा इस क्षेत्र में उद्यमशीलता और नवाचार के द्वारा आमूलचूल परिवर्तन ला रहे हैं। यदि किसान पढ़े लिखे हो तो मौसम, मिट्टी, जलवायु, बीज, उर्वरक, कीटनाशक और सिंचाई संबंधी सटीक जानकारी रखते हुए भरपुर पैसा कमा सकते है।